alibayram/wikipedia-40-langs huggingface dataset:
Chihuahua (delstat)

Chihuahua er en af de 31 delstater i Mexico, og den største med et areal på 244.938 km²; den ligger i den nordvestlige del af landet.  Størstedelen af delstaten er ørken, der er dog også områder med betydelig nedbør og grønne skove.  Faktisk har Chihuahua et større skovareal end nogen anden mexicansk delstat. ISO 3166-2-koden er MX-CHH.

Delstaten er navngivet efter sin hovedstad, Chihuahua. Navnets oprindelse kendes ikke med sikkerhed, men det er gammelt og stammer fra tiden før spaniernes ankomst, man mener at navnet er afledt af nahuatl-folkets ord xicuahua (tørt, sandet sted).

Chihuahuas nordlige grænse er primært Rio Bravo del Norte (Rio Grande) og Texas og New Mexico i USA.  Delstaterne Sonora og Sinaloa ligger mod vest, Durango mod syd og Coahuila mod øst.

I 1990 var der 2,5 millioner indbyggere i delstaten.  Den største by er ikke hovedstaden, Chihuahua, med 500.000 indbyggere, men Ciudad Juárez, med 800.000 indbyggere og måske det samme tal i de tilstødende forstæder (colonias). Hovedstaden blev grundlagt i 1709 af Don Antonio Deza y Ulloa.

Chihuahuas befolkning er overvejende mestizoer og kreoler, men der er også mange minioritetsgrupper såsom det indfødte tarahumara-folk i bjergegnene, foruden mange landsbyer med mennoniter af tysk oprindelse og mormonske bosættere af anglo-amerikansk oprindelse.

Chihuahua er kendt for sin produktion af æbler, nødder, tømmer, kvæg, mælkeprodukter, får og jernfrie metaller.  Der findes også store fabrikker ved den nordlige grænser, hvor eksportvarer samles.

Et af Chihuahua bedst kendte naturfænomener er Barranca del Cobre, kobberkløften, et storslået system af kløfter, der kan måle sig med USA's Grand Canyon.

Chihuahua spillede en vigtig rolle i den mexicanske revolution, og var kamppladsen for de revolutionære styrker anført af Pancho Villa og de føderale styrker.

Ekstern henvisning 

 Delstatens websted

Delstater i Mexico
Coahuila

Coahuila (formelt navn: Coahuila de Zaragoza) er en af de 31 delstater i Mexico. Den befinder sig i landets nordlige del. Mod nord deler Coahuila 512 km grænse med staten Texas i USA. Coahuila deler grænse med de mexicanske delstater Nuevo Leon mod øst, San Luis Potosi og Zacatecas mod syd, samt Durango og Chihuahua mod vest. Med et areal på 151.571 km² er den Mexicos tredjestørste stat. I 2000 havde Coahuila et anslået indbyggertal på 2.300.000. ISO 3166-2-koden er MX-COA.

Coahuilas hovedstad hedder Saltillo. Byerne Monclova, Piedras Negras og Torreón ligger også i delstaten.

Referencer

Eksterne henvisninger 

 Delstatens websted

Delstater i Mexico
Colima (stat)

Colima er en delstat i det vestlige Mexico. Mod nord og øst deler den grænse med delstaten Jalisco, samt Michoacan mod syd. Mod vest ligger Stillehavet. Ud over hovedstaden Colima, ligger de større byer Manzanillo og Tecomán også i delstaten. Delstaten har et areal på 5.455 km² med et anslået indbyggertal i 2003 på 571.000. ISO 3166-2-koden er MX-COL.

Se også 
 Colima (vulkan)

Delstater i Mexico
Durango (stat)

Durango er en delstat i Mexico. Arealet er 119.648 km² og det anslåede indbyggertal i 2003 var 1.450.000. Hovedstaden af samme navn, Durango, kaldes også Victoria de Durango. Andre større byer i delstaten er Gómez Palacio og Lerdo. ISO 3166-2-koden er MX-DUR.

Delstater i Mexico
Guanajuato (stat)

Guanajuato er navnet på en delstat i Mexicos centrale højland, samt også navnet på delstatens hovedstad, Guanajuato

Guanajuato deler grænser med delstaterne San Luis Potosi, Queretaro, Michoacan og Jalisco. Den har et areal på 30.589 km². I 2003 var dens anslåede indbyggertal 4.855.000. ISO 3166-2-koden er MX-GUA.

Efter det centrale Mexico og kysten ved den Mexicanske Golf, var Guanajuato et af de første områder i Mexico som blev koloniseret af spanierne, i 1520'erne, på grund af dens rige sølv-forekomster. I dag er Guanajuatos miner stadig blandt verdens bedst producerende sølvminer. Delstaten producerer også tin, guld, kobber, bly, kviksølv og opaler.

Foruden hovedstaden ligger de større byer Celaya, León de los Aldamas, Salamanca, Irapuato, San Miguel de Allende samt Dolores Hidalgo hvor Miguel Hidalgo holdt en tale med opfordring til at gøre Mexico uafhængig (se Grito de Dolores).

Eksterne henvisninger 

Delstater i Mexico
Guerrero

Guerrero er en delstat i Mexico. Mod vest deler den grænse med den mexicanske delstat Michoacán, mod nord med delstaten Mexico, Morelos og Puebla, mod øst Oaxaca og mod syd Stillehavet. Guerrero har et areal på 63.749 km². I 2003 var det anslåede indbyggertal 3.167.400. ISO 3166-2-koden er MX-GRO.

Hovedstaden hedder Chilpancingo de los Bravo. Blandt deltatens øvrige byer er de største Acapulco, Iguala de la Independencia, Zihuatanejo og Taxco.

Den 27. april 2009 blev området ramt af et middelkraftigt jordskælv (5,6 på Richterskalaen) med epicenter godt 30 km sydøst for Chilpancingo de los Bravo i ca. 40 km dybde.

Referencer

Eksterne henvisninger 

Delstater i Mexico
Jalisco

Jalisco er en delstat i Mexico. Jalisco har et areal på 79.085 km² (der er uenighed med nogle nabostater over visse kommuner).

Vest for Jalisco ligger Stillehavet, mod nordvest den mexicanske delstat Nayarit, mod nord Zacatecas, Aguascalientes og San Luis Potosi, mod øst Guanajuato, samt mod syd Colima og Michoacan. I 2003 havde Jalisco et anslået indbyggertal på 6.487.000. ISO 3166-2-koden er MX-JAL.

Hovedstaden i Jalisco er Guadalajara . De større byer Ajijic, Chapala, Guzmán, Juarez, Puerto Vallarta,Tepatitlán de Morelos, Tlaquepaque, Tonalá og Zapopan Lagos de Moreno ligger også i delstaten.

Delstater i Mexico
Michoacán

Michoacán er en delstat i Mexico. Den grænser mod vest til de mexicanske delstater Colima og Jalisco, mod nord Guanajuato, mod øst delstaten Mexico, mod sydøst Guerrero og mod syd til Stillehavet. 

Delstaten har et areal på 59.864 km². I 2003 var det anslåede indbyggertal 4.047.500. Hovedstaden hedder Morelia.

I Michoacán ligger også de større byer Apatzingán, Ciudad Hidalgo, Jacona, Jiquilpan, La Piedad, Lázaro Cárdenas, Los Reyes, Paracho, Pátzcuaro, Puruándiro, Sahuayo, Uruapan, Zacapú, Zamora og Zitácuaro, foruden de præ-columbianske ruiner Tzintzuntzán.

Byen Aguililla er berømt for sine smukke sommerfugle.

Eksterne henvisninger 

 Delstatens websted

Delstater i Mexico
Morelos

Morelos er en delstat i Mexico. Den har et areal på 4.941 km² og er dermed en af de mindste delstater i landet.

Morelos deler mod nord og øst grænse med delstaten Mexico, mod øst Puebla og mod syd Guerrero. I 2003 var det anslåede indbyggertal 1.616.900. ISO 3166-2-koden er MX-MOR.

Hovedstaden hedder Cuernavaca. De større byer Cuautla, Jiutepec og Temixco, samt de præ-columbianske ruiner Xochicalco ligger også i delstaten.

Morelos er opkaldt efter José María Morelos, en af heltene fra Mexicos uafhængighedskrig. Emiliano Zapata kom fra Morelos.

Delstater i Mexico
Nayarit

Nayarit er en stat i det vestlige Mexico. Den deler mod nord grænse med Sinaloa, Zacatecas og Durango, mod øst og syd Jalisco, mens Stillehavet ligger mod vest. Øgruppen Islas Tres Marias i Stillehavet er en del af Nayarit. Hovedstaden hedder Tepic. De større byer Acaponeta, Tecuala og Tuxpan ligger også i delstaten. ISO 3166-2-koden er MX-NAY.

Delstater i Mexico
Nuevo León

Nuevo León er en stat i det nordlige Mexico. Mod nord og øst deler den grænse med den mexicanske stat Tamaulipas, mod syd San Luis Potosí og mod vest Coahuila. Mod nord deler Nuevo Leon en kort grænse med Texas i USA. Hovedstaden hedder Monterrey. ISO 3166-2-koden er MX-NLE.

Delstater i Mexico
Sinaloa

Sinaloa er en delstat i det nordvestlige Mexico. Den deler mod nord grænse med den mexicanske stat Sonora, mod nordøst Chihuahua, mod øst Durango og mod syd Nayarit. Vest for Sinaloa ligger Stillehavet og og den Californiske Golf, også kendt som Cortezhavet.

Landbrugsmæssigt er Sinaloa den vigtigste delstat i Mexico, og den har desuden en af de største fiskeriflåder. Kulturelt er den kendt for musikstilen banda. Der dyrkes også opiumsvalmuer i Sinaloa-provinsen.

Statens hovedstad hedder Culiacán. Andre større byer er turiststedet Mazatlán og Los Mochis.

ISO 3166-2-koden er MX-SIN.

Delstater i Mexico
Sonora

Denne artikel handler om den mexicanske delstat Sonora; se også Sonora, Californien i USA.

Sonora er en delstat i det nordvestlige Mexico. Mod øst deler den grænse med den mexicanske delstat Chihuahua, mod syd Sinaloa og mod nordvest Baja California. Mod nord deler Sonora grænse med Arizona i USA, mod vest ligger den Californiske Golf, også kendt som Cortezhavet.

I 2000 havde Sonora et anslået indbyggertal på 2.216.900.

Sonora er økonomisk vigtig på grund af sin kvægproduktion og minedrift, og populær blandt turister på grund af sine fine badestrande. Kulturelt er den vigtig som en kilde til musikstilen Norteña.

Hovedstaden hedder Hermosillo og en anden større by er Guaymas. En mindre by som er populær blandt turister er Puerto Peñasco.

Sonoraørkenen dækker meget af delstaten, foruden det sydlige Arizona.

ISO 3166-2-koden er MX-SON.

Delstater i Mexico
Tamaulipas

Tamaulipas er en delstat i det nordøstlige Mexico. Mod syd deler den grænse med den mexicanske stat Veracruz, mod sydvest San Luis Potosí og mod vest Nuevo Leon. Mod øst ligger den Mexicanske Golf og mod nord Texas i USA. I 2000 havde Tamaulipas et anslået indbygger tal på 2.753.222. Hovedstaden hedder Ciudad Victoria. Andre større byer er Ciudad Madero, Matamoros, Miramar, Nuevo Laredo, Reynosa, Río Bravo og Tampico. ISO 3166-2-koden er MX-TAM.

Historie 
Den første permanente spanske bosættelse i området var Tampico i 
1554. Det nutidige Tamaulipas blev en separat provins i Nyspanien i 
1746 med navnet Nuevo Santander.

Eksterne henvisninger 

 Delstatens websted
 Universitet i Tamaulipas 

Delstater i Mexico
Tlaxcala

Tlaxcala er en delstat i Mexico, beliggende øst for Mexico City. 

Mod vest deler Tlaxcala grænse med delstaten Mexico, mod nordøst med Hidalgo, samt mod nord øst og syd med Puebla. Staten dækker et areal på 4.037 km² og er dermed den mindste delstat i Mexico. I 2000 havde Tlaxcala et indbyggertal på 962.646 (51,2 % kvinder og 48,8 % mænd). Statens vigtigste eksportvarer er tekstiler, kemikalier, og medicinalvarer. ISO 3166-2-koden er MX-TLA.

Delstatens guvernør i perioden 1998 til 2003, er Alfonso Abraham Sánchez Anaya fra partiet PRD.

Hovedstaden hedder også Tlaxcala, og havde i 2000 et indbyggertal på 73.184. Byen blev grundlagt i 1520 af Hernán Cortés og befinder sig på 19,31° nord, 98,24° vest. 

De større byer Apizaco, Calpulapan, Chiautempan, Huamantla, samt de præ-columbianske ruiner Cacaxtla og Xochitécatl ligger også i delstaten.

Tlaxcala var et rige på præ-columbiansk tid, som aldrig blevet erobret af aztekerne; tlaxcaltecaerne støttede Hernán Cortés i hans erobring af Mexico i det tidlige 16. århundrede. Navnet "Tlaxcala" betyder "Stedet med brød lavet af majskorn".

Delstater i Mexico
Zacatecas (stat)

Zacatecas er en delstat i Mexico, som mod nord deler grænse med Durango og Coahuila, mod øst med San Luis Potosi, mod syd med Aguascalientes og Jalisco, mod vest med Jalisco og Durango. Arealet er 73.103 km². Hovedstaden hedder som delstaten Zacatecas. Staten havde i 2003 et anslået indbyggertal på 1.375.000. ISO 3166-2-koden er MX-ZAC.

Zacatecas ligger på Mexicos store centrale plateau, men en gennemsnitlig højde over havoverfladen på ca. 2.350 meter. Staten er bjergrig og gennemskæres i vest af udløbere af Sierra Madre Occidental og utallige bjergkæder i andre dele af landet, blandt andre Mazapil, Norillos og Guadalupe.

Udover hovedstaden Zacatecas er andre store byer blandt andre Sombrerete 121 km nordvest for hovedstaden (2.570 meter over havoverfladen), Ciudad Garcia, Guadalupe, Pinos, San Juan de Mezquital og Tacoaleche, Fresnillo.

Ekstern henvisning 

 Delstatens websted

Delstater i Mexico
Diego Rivera

Diego Rivera (født 8. december 1886 i Guanajuato, død 24. november 1957 i Mexico City) var en mexicansk maler, hvis fulde navn var Diego María de la Concepcíon Juan Nepomuceno Estanislao de la Rivera y Barrientos Acosta y Rodríguez.

Rivera drog til Paris for at bo og arbejde sammen med det stigende antal kunstnere i Montparnasse, hvor hans ven Amedeo Modigliani portrætterede ham i 1914.

"Tiden efter Den Mexicanske Revolution i 1910-19 var præget af el muralismo (eller mexicansk muralisme), muralisternes politiske engagement, deres ekspressive stil med træk hentet fra den indianske og folkelige kultur. Mest fremtrædende var ... Rivera, José Clemente Orozco og David Alforo Siqueiros. Rivera udførte et af de vigtigste muralmalerier, baseret på Mexicos historie (1930-35, Palacio Nacional)".

I sit udisciplinerede og tiltagende voldelige privatliv blev Rivera efter korte affærer far til flere børn. Han ville ikke kendes ved nogen af dem. I de tidlige 1920'ere forlod han Frankrig og vendte tilbage til Mexico, hvor han blev interesseret i venstrefløjspolitik. Der malede han sin første fresko, hvor etniske mexicanske emner blev portrætteret i en politisk sammenhæng.

Han blev senere kendt for sine storslåede freskoer, som skildrede det mexicanske folks liv og historie (især folkeopstandene). Det var oprindelsen til gavl- og murmaleri, som vi kender det i dag. I 1921 gik han i gang med en række freskoer i offentlige bygninger, som skildrede Mexicos historie i en opfindsom stil, der kombinerede realisme med stærk påvirkning af præ-columbiansk, mesoamerikansk kunst.

Efter flere ægteskaber og kærlighedsaffærer blev han præsenteret for Frida Kahlo, en militant kommunist. Han rejste senere til Moskva, men blev udvist af myndighederne på grund af sit engagement i anti-sovjetisk politik. I 1929 vendte han tilbage til Mexico, og i en alder af 43 år giftede han sig med den 22-årige Frida Kahlo.

I 1930-34 færdiggjorde han en række freskoer i USA, som primært skildrede det industrialiserede liv. I 1933 blev hans fresko Man at the Crossroads (mennesket på en skillevej) i Rockefeller Center i New York City fjernet efter en voldsom opstandelse i pressen, fordi den indeholdt et portræt af Lenin. På grund af den negative omtale blev en fresko, som skulle have været malet til Verdensudstillingen i Chicago, afbestilt. I december 1933 vendte en vred og ydmyget Diego Rivera tilbage til Mexico.

Efter at have meldt sig ind i det internationale fællesskab af kommunister blev han ven med den sovjetiske borger Lev Trotskij, som levede i eksil og en overgang boede i Riveras hjem i Mexico. Men de blev uvenner, og kort tid efter at have forladt Riveras hjem blev Trotskij snigmyrdet.

Få år efter Frida Kahlos selvmord i 1954 pådrog han sig en sjælden form for kræft og døde af hjertestop i 1957. Han er begravet i Panteon de Dólores i Mexico City.

Udvalgte verker 
 "Detroit Industry Fresco Cycle" (1932-33) 
 Baile in Tehuantepec ["dans i Tehuantepec "] (1928)

Referencer

Eksterne kilder/henvisninger 
 

 Virtuelt Diego Rivera-webmuseum 

Malere fra Mexico
Kommunister fra Mexico
Mexikanere i 1800-tallet
Mexikanere i 1900-tallet
Personer døde af hjertestop
Salma Hayek

Salma Hayek-Jiménez (født 2. september 1966) er en mexicansk-amerikansk skuespillerinde med libanesiske rødder. Efter at have haft hovedroller i mexicanske tv-serier drog hun til Hollywood og havde biroller de næste par år, før hun fik sit gennembrud i Robert Rodriguez' film Desperado.

Hayek har blandt andet indspillet sin egen film Frida (en beretning om Frida Kahlos liv), hvor hun både havde hovedrollen og var filmens producent.

Hayek blev født i Coatzacoalcos, i delstaten Veracruz i Mexico. I 2009 giftede hun sig med franskmanden François-Henri Pinault, som hun i 2007 fik datteren Valentina Paloma Pinault sammen med.

Film 
 Eternals (2021)
 Here Comes the Boom (2012)
 Grown Ups (2010)
 Ugly Betty (tv-serie; producent og gæsterolle, 2006-2008)
 Bandidas (2006)
 Ask the Dust (2006)
 After the Sunset (2004)
 Once Upon a Time in Mexico (2003)
 Spy Kids 3-D: Game Over (2003)
 Frida (2002)
 Traffic (2000)
 Dogma (1999)
 Wild Wild West (1999)
 The Faculty (1998)
 Fools Rush In (1997)
 Klokkeren fra Notre Dame (1997)
 From Dusk till Dawn (1996)
 Follow Me Home (1996)
 Four Rooms (1995)
 Desperado (1995)
 Fair Game (1995)

Referencer

Eksterne henvisninger 

 

Skuespillere fra Mexico
Spansk-amerikanere
Filmskuespillere fra USA
Oscar-nominerede skuespillere
Octavio Paz

Octavio Paz (født 31. marts 1914 i Mexico City, død 19. april 1998 i Mexico City) var en mexicansk forfatter og diplomat. I sin ungdom blev han opfordret af Pablo Neruda til at skrive.

Han kæmpede for republikanerne i den spanske borgerkrig.

Han blev en af de vigtigste forfattere i det 20. århundrede i Latinamerika og var diplomat indtil 1968, hvor Tlatelolco-massakren fandt sted. Han talte til fordel for retfærdighed og frihed. Hans arbejde var påvirket af surrealisme.

Paz fik Nobelprisen i litteratur i 1990. 

Digtere fra Mexico
Nobelprismodtagere i litteratur
Personer fra Mexico City
Carlos Santana

Carlos Santana (født 20. juli 1947 i Autlán de Navarro) er en mexicansk rock-guitarist, som blev kendt i 1960'erne med sit band Santana.

Carlos Santanas far var mariachi-violinist, og den unge Carlos lærte først at spille violin, men skiftede til guitar, da han var otte år gammel. Da familien flyttede Tijuana, begyndte Santana at spille i klubber og barer; han blev i Tijuana, da familien flyttede til San Francisco i USA, men fulgte snart selv efter. I 1966 var han med til at grundlægge Santana Blues Band, hvis navn med tiden blev forkortet til Santana. Bandet begyndte at spille i Fillmore West, hvor mange store San Francisco-bands startede. Santanas pladedebut var på The Live Adventures of Mike Bloomfield and Al Kooper med Al Kooper og Mike Bloomfield. 

Santana fik hurtigt en pladekontrakt med Columbia Records og udgav albummet Santana; gruppen bestod på dette tidspunkt af Carlos Santana (guitar), Gregg Rolie (keyboard og sang), David Brown (basguitar), Michael Shrieve (trommer), Jose Areas (slagtøj) og Michael Carabello (slagtøj). På turneen, der fulgte pladeudgivelsen, spillede bandet på Woodstockfestivalen, hvor en legendarisk optræden øgede deres popularitet voldsomt. Efter de tre pladesuccesser Santana, Abraxas (1970) og Santana III (1971) blev gruppen opløst. Rolie var siden med til at starte Journey.

Carlos Santana fortsatte med at bruge sit og gruppens navn, mens han spillede med en række skiftende musikere under en fortsat koncertturne i USA og under flere pladeudgivelser. I denne periode tog Carlos navnet "Devadip", som den spirituelle leder Sri Chinmoy havde givet ham. 
Mange album blev udgivet i 1970'erne, blandt andet i samarbejde med Willie Nelson, Herbie Hancock, Booker T. Jones, Wayne Shorter, Ron Carter og Fabulous Thunderbirds.

Carlos Santana vendte tilbage til rampelyset i 1999 med udgivelsen af Supernatural, der indeholdt sange med blandt andre Rob Thomas, Eric Clapton, Everlast, Eagle-Eye Cherry, Maná og Lauryn Hill, et album, der vandt ni Grammy'er.

Eksterne henvisninger 

 Carlos Santana website
 

Guitarister fra Mexico
Hollywood Walk of Fame
Har spillet på Roskilde Festival
1134

Konge i Danmark: Niels 1104-1134 og Erik 2. Emune 1134-1137

Se også 1134 (tal)

Begivenheder 
 4. juni - Slaget ved Fotevig i Skåne
25. juni - I Slesvig by dræber byens borgere den danske Kong Niels, der er på flugt efter nederlaget i Slaget ved Fodevig

Født

Dødsfald 
 4. juni – Magnus den Stærke, dansk medkonge april-juni 1134 (født ca. 1106/1107).
 25. juni – Kong Niels bliver myrdet i Slesvig by som hævn for mordet på Knud Lavard

Eksterne henvisninger 

34
Slaget ved Fodevig

Slaget ved Fodevig (Fotevik) i Skåne den 4. juni 1134 var den foreløbige afslutning på den borgerkrig, der begyndte efter mordet på Knud Lavard den 7.januar  1131.
Knuds halvbroder, Erik Emune, søgte hævn for mordet, der blev begået af Knuds fætter, kong Niels' søn Magnus. Efter en række sammenstød, hvor Erik Emune  blev besejret gang på gang, led Niels og Magnus et endegyldigt nederlag ved Fodevig i 1134. De blev overrasket ved et lynangreb på en helligdag af Erik Emunes hær, der var forstærket med 300 lejede tyske ryttersoldater og ærkebiskop Assers hird. Ærkebiskoppen sluttede sig til Erik Emune fordi han var misfornøjet med, at Niels havde givet den tyske kejser overhøjhed over Danmark, så ærkebiskoppen blev degraderet til biskop og underlagt ærkebiskoppen af Hamburg-Bremen.

Magnus og fem danske bisper, der havde taget parti for kongen, faldt i slaget. Niels flygtede til Slesvig, hvor borgerne hævnede Knud Lavard ved at myrde kongen den 25. juni 1134.

Slag i middelalderen
Skånelandene
Slag med deltagelse af Danmark
Begivenheder i 1134
Valnød-familien

Valnød-familien (Juglandaceae) er en forholdsvis lille plantefamilie med ca. 10 slægter og 50 arter. Det er træer med kraftige, i visse tilfælde meget store, finnede blade. Hanblomsterne sidder i korte, kegleformede eller meget lange rakler, mens hunblomster på samme træer oftest er enkeltsiddende. Her omtales kun de slægter, der er repræsenteret ved arter, som er vildtvoksende eller dyrkede i Danmark.

 Alfaroa
 Alfaropsis
 Annamocarya
 Hickory (Carya)
 Cyclocarya
 Engelhardia
 Valnød (Juglans)
 Oreomunnea
 Platycarya
 Vingevalnød (Pterocarya)
 Rhoiptelea
Kaukasisk vingevalnød

 
Kaukasisk Vingevalnød (Pterocarya fraxinifolia) er et stort, løvfældende træ med en først krukkeformet, senere åben og bred krone. Træet er ofte flerstammet med oprette, bugtede, svære stammer og vandrette, let overhængende sidegrene. Grenene har kamret marv.

Beskrivelse 
Barken er først glat og olivengrøn med tynd, violet dug. Senere bliver den grålig og ru, og til sidst er den grå med tynde furer og svage kamme. Knopperne er spredte, meget aflange og uden knopskæl. I stedet danner to små, brune og hårklædte blade knopdækket. 

Bladene er meget lange og uligefinnede med op til 27 småblade. Hvert småblad er fremadrettet og elliptisk med savtakket rand. Oversiden er klart grøn og blank, mens undersiden er lysegrøn med lange, lysebrune hår på midterribben. Efterårsfarven er rent gul. Han- og hunblomster sidder hver for sig på lange rakler. Frugterne sidder i en klase på en lang akse. Hver frugt er en vinget nød, som af og til modner i Danmark.

Rodnettet består af kraftige hovedrødder, som når både langt ud og dybt ned. De fine siderødder ligger højt i jorden. Træet sætter ofte mange, kraftige rodskud. 

Højde x bredde og årlig tilvækst: 20 x 15 m (40 x 30 cm/år).

Hjemsted 
Dette træ er udbredt i lavtliggende bjergdale fra det vestlige Kaukasus til det nordøstlige Iran. Her gror det i blandede løvskove (med bl.a. Rød-El og Hvid-Pil) på leret og mineralrig jord. 

Arten har i en af mellemistiderne vokset her i Danmark.

Arten optræder naturaliseret med rodskud på bredden af søen ved Lykkesholm sydøst for Odense. De askelignende blade og de ejendommelige hængende blomster med mangeblomstrede hunrakler og nødfrugter med vinge, der er dannet af støtte- og forblade, giver dette træ, der undertiden plantes i parker, et eksotisk udseende.

Eksterne henvisninger 
Vingevalnød naturaliseret ved Lykkesholm 

Træer
Vingevalnød
Valnød-slægten

Valnød (Juglans) er en planteslægt, der er udbredt i Europa, Asien og Nord- og Sydamerika. Det er en slægt af større og mindre, løvfældende træer. Slægten kendes på de duftende blade, de store, spiselige nødder og de kegleformede hanrakler. Her omtales kun de arter, der dyrkes i Danmark.

 Grå valnød (Juglans cinerea)
 Sort valnød (Juglans nigra)
 Valnød (Juglans regia)
Monty Python

Monty Python er en britisk komediegruppe, som opnåede international berømmelse i slutningen af 1960'erne og de tidlige 70'ere med sin surrealistiske og flydende bevidsthedsstrøms- (stream of consciousness) tv-serie Monty Pythons Flyvende Cirkus (Monty Python's Flying Circus), der kombinerede sketcher, arkivmateriale og originale animationer.

Medlemmerne (omtales ofte som Python'erne) 
 Graham Chapman (døde i 1989 af kræft)
 John Cleese
 Terry Jones (døde d.21/1 2020)
 Michael Palin
 Eric Idle
 Terry Gilliam

Hyppigt benyttede skuespillere i biroller 
Kvinder spillet af kvinder var normalt enten Connie Booth eller Carol Cleveland, der fik tilnavnet Carol Cleavage (eng: Carol Kavalergang) af de andre Python'er, som følge af hendes mange stereotype roller som udringet blondine. Men Python'erne klædte sig hyppigt ud som kvinder til kvinderollerne.

Neil Innes har ligeledes medvirket i mange af gruppens produktioner.

George Harrison var en stor Python-støtte i slutningen af 1970'erne. Han ikke blot finansierede og spillede med i Monty Pythons Life of Brian, men producerede også flere af deres sange som singlen The Lumberjack Song (Skovhuggersangen) om en tapper skovhugger, der viser sig at være transvestit.

Hele truppen var britisk bortset fra Gilliam og Connie Booth, der er født i USA.

And now for something completely different 
Den britiske tv-kanal BBC sendte Monty Pythons Flyvende Cirkus fra 1969 til 1974. Den producerede mange sketcher, der rykkede ved ikke bare britisk, men hele verdens syn på komik.

Nu er de gamle sketcher kult. Mange af dem er berømte, og mange citerer dem uden at tænke over det. Især ordet spam, som "opstod" i en sketch med vikinger på en cafe, der sang om spam (dåseskinke).

Blandt de mest berømte sketcher er:

 The Ministry of Silly Walks
 Filosoffernes fodboldkamp
 The Lumberjack Song
 Crunchy Frog
 Cheese Shop
 The Spanish Inquisition
 Spam
 Dead Parrot
 Nudge Nudge

Film 
Monty Python har også produceret en del humoristiske film:
 And Now For Something Completely Different (1971) – dansk titel Monty Python: Livet ifølge Python
 Monty Python and the Holy Grail (1975) – dansk titel Monty Python og de skøre Riddere
 Life of Brian (1979) – dansk titel Et herrens liv
 The Meaning of Life (1983)

Monty Python på YouTube 
Medio november 2008 åbnedes Monty Pythons egen side på YouTube, med et væld af udvalgte sketches, og som indledning materiale indspillet aldeles for nylig (2008).
 The Monty Python Channel on YouTube

Se også 

 Spammail
 The Rutles
 Britisk humor

Kilder 
 Bob McCabe (red.), The Pythons Autobiography by The Pythons, Orion Books, 2003. .

Ekstern henvisning 
 

 
Komikere fra Storbritannien
Grupper
Krop (flertydig)

Krop kan henvise til flere artikler:

 Krop – et dyrs eller menneskes legeme
 Krop (vin) – en egenskab ved vin
 Krop (by) – tysk: Kropp – stednavn ved Oksevejen i Slesvig-Flensborg amt i Sydslesvig

Se også
 Ønologi
Danmarks Statistik

Danmarks Statistik er det centrale statistikkontor i Danmark. Det opsamler alle samfundets statistiske oplysninger til brug i administrationen, samt i forskning, undervisning m.v.

Danmarks Statistik er internationalt kendt for sin meget omfattende brug af offentlige registre for på denne måde at minimere respondenternes arbejde med at udfylde spørgeskemaer.

Institutionen er i forhold til befolkningen forholdsvis lille (560 ansatte). En del af indtægterne stammer fra opgaver for brugere (2011: 28 %).

Brugere udtrækker 2 millioner tabeller årlig.

Lederen af Danmarks Statistik har titlen rigsstatistiker. Siden oprettelsen af Danmarks Statistik som en selvstændig enhed i 1966 er der i alt blevet udpeget fem rigsstatistikere.

Historie 
 1769 Den første folketælling i Danmark (inkl. Norge)
 1850: Danmarks Statistik grundlægges (Statistisk Bureau)
 1896: Den første Statistisk Årbog udkommer
 1966: Uafhængig institution (Lov om Danmarks Statistik)
 1973: Den sidste folketælling baseret på spørgeskemaer
 1976: Verdens første registerbaserede folketælling
 1981: Verdens første registerbaserede folke- og boligtælling
 1985: On-line adgang til databanker over offentlige datanet
 1996: Danmarks Statistik på internet
 2001:
 Statistikbanken gratis på nettet
 On-line adgang til mikrodata på internet for forskere

Institutionens navne 
 1833-1848: Tabelkommissionen, der hørte under Rentekammeret.
 1850-1895: Statistisk Bureau.
 1895-1913: Statens Statistiske Bureau.
 1913-1966: Statistisk Departement (i perioder var der flere statistiske departementer).
 1966-nu: Danmarks Statistik.

Ministerier 
I 1848-1961 hørte statistikken under Finansministeriet. Fra 1961 har udarbejdelse af statistikker hørt under Økonomiministeriet i de perioder, hvor dette ministerium har eksisteret som en selvstændig enhed, ellers under Finansministeriet. Fra 2022 hører Danmarks Statistik under Ministeriet for Digitalisering og Ligestilling

Referencer

Ekstern henvisning 
 
 Informationsservice og bibliotek
 Statistikbanken
 Statistikbanken, engelsk version
 Gratis publikationer
 Statistisk Årbog
 Poul Jensen: Dansk Statistik 1950-2000, bind 1; 

 
Etableret i 1850
Ministeriet for Digitalisering
Taj Mahal (musiker)

Taj Mahal (født 17. maj 1942) er en amerikansk blues-musiker.

Han blev født Henry St. Clair Fredericks i New York City og valgte senere Taj Mahal som kunstnernavn.

I 1966 dannede han bandet Rising Sons med Ry Cooder. Dette førte til en pladekontrakt hos Columbia Records og et soloalbum i 1968.

Hans musik består af flere stilarter: blues, reggae, cajun, gospel, Stillehavs-, afrikanske og caribiske musiktraditioner. Selvom han bliver ved sine musikalske rødder, har han sin egen lyd. Han spiller også et antal forskellige instrumenter.

Eksterne henvisninger 
 

Bluesmusikere fra USA
Guitarister fra USA
Har spillet på Roskilde Festival
Ry Cooder

Ry Cooder (født 15. marts 1947) er en guitarist som især er kendt for sit slide guitar-arbejde. Han blev født i Los Angeles, Californien i USA.

Cooder har arbejdet som studiemusiker og har også komponeret musik til mange film, den mest kendte er formentlig musikken til Paris, Texas. I de senere år har Cooder været medvirkende til at den traditionelle cubanske musik har opnået en stigende popularitet, på grund af sit samarbejde som producent ved optagelsen af albummet Buena Vista Social Club i 1997, der blev en verdensomspændende succes. Wim Wenders instruerede en dokumentarfilm om de medvirkende musikere i 1999, som blev nomineret til en Oscar i 2000.

Cooders soloarbejde har været en eklektisk blanding, omfattende dustbowl-folkemusik, tex-mex, soul, gospel, rock og næsten alt andet. Han har samarbejdet med mange vigtige musikere, blandt andre Captain Beefheart, Rolling Stones, Little Feat og John Lee Hooker. Han dannede supergruppen Little Village med Nick Lowe, John Hiatt og Jim Keltner. I 1966 dannede han bandet Rising Sons sammen med Taj Mahal. Optræder og samarbejder med sønnen og percussionisten Joachim Cooder.

Eksterne henvisninger 
 

Guitarister fra USA
Filmkomponister fra USA
Personer fra Los Angeles
VM i håndbold (kvinder)

Verdensmesterskabet i håndbold for kvinder arrangeres af IHF (International Handball Federation) og er afholdt med jævne mellemrum siden 1957. I perioden 1949-1960 blev der dog spillet tre verdensmesterskaber i markhåndbold (se VM i markhåndbold). Det første VM i indendørs håndbold blev spillet i 1957, og siden da er mesterskabet blevet afviklet med skiftende intervaller – siden 1993 hvert andet år. Danmark, som har vundet medaljer 6 gange, heraf 5 gange ved A-VM, første gang i 1962, og guldmedalje med en sejr i 1997, har sat sit betydelige præg på mesterskaberne i de seneste år. Danmark vandt sølv ved C-VM i 1986.

I perioden 1977-1992 afvikledes desuden B-VM for de næstbedste lande, og 1986-1991 endvidere et C-VM for de tredjebedste lande.

Antal titler

A-Verdensmesterskaber

Medaljevindere og værtslande

Placeringer 

55 lande har deltaget i indendørs A-VM-slutrunder i perioden 1957-2019, og deres placeringer er sammenfattet i nedenstående tabel.

Rekorder og statistik 

Rekorder og statistik for A-VM i håndbold for kvinder (1957-2013):

Målrigeste kampe 
Flest mål i en kamp uden forlænget spilletid

Flest mål i en kamp med 1 × forlænget spilletid (60 min. + 2×5 min.)

Flest mål i en kamp med 2 × forlænget spilletid (60 min. + 2×5 min. + 2×5 min.)

Målfattigste kampe 

Færrest mål i en kamp

Færrest mål i en kamp med 1 × forlænget spilletid (60 min. + 2×5 min.)

Færrest mål i en kamp med 2 × forlænget spilletid (60 min. + 2×5 min. + 2×5 min.)

Andre kamprekorder 

Største sejr

Flest mål af et hold i en kamp

Færrest mål af et hold i en kamp

B-Verdensmesterskaber

C-Verdensmesterskaber

Se også 
 VM i markhåndbold
 VM i håndbold (mænd)
 EM i håndbold (mænd)
 EM i håndbold (kvinder)

Kilder / eksterne henvisninger 
 International Handball Federation
 IHF – Women's World Championships
 IHF – B-VM i håndbold
 IHF – C-VM i håndbold

Noter 

 
Etableret i 1957
Kvindehåndbold
VM i håndbold 2003 (kvinder)

Håndbold VM Damer 2003 blev afholdt i Kroatien i perioden 2. – 14. december 2003.

Indledende runde

Hovedrunde

Kamp om 5.pladsen 
 Spanien – Norge 27-26

Semifinaler 
 Ungarn – Sydkorea 40-38
 Frankrig – Ukraine 28-26

Bronzekamp 
 Sydkorea – Ukraine 31-29

Finale 
 Frankrig – Ungarn 32-29

Slutstilling 

1. Frankrig
2. Ungarn
3. Sydkorea
4. Ukraine
5. Spanien
6. Norge
7. Rusland
8. Slovenien
9. Serbien & Montenegro
10. Rumænien
11. Østrig
12. Tyskland
13. Danmark
14. Kroatien
15. Tjekkiet
16. Japan
17. Angola
18. Tunesien
19. Kina
20. Brasilien
21. Elfenbenskysten
22. Argentina
23. Australien
24. Uruguay

Danmarks kampe 

Alle Danmarks kampe blev spillet i Cakovec.

Kilde/ekstern henvisning 
International Handball Federation

2003 (kvinder)
Håndbold i 2003
Kvindehåndbold
Nørrejylland

Nørrejylland er overvejende et historisk stednavn for Jylland nord for Kongeåen til Skagen, dog skal Ribeområdet og enklaver syd for medregnes. Nørrejylland er således ikke det samme som Nordjylland, der i store træk betegner Himmerland, Morsø og Jylland nord for Limfjorden (Nørrejyske Ø).

Historisk havde Nørrejylland i middelalderen sit eget landsting i Viborg: Viborg Landsting. Her blev der blandt andet foretaget flere kongehyldninger.

Eksterne henvisninger
 Nicolai Jonge: Danmarksbeskrivelse, 1777

Jylland
960

Se også 960 (tal)

Begivenheder 
 Poppo af Slesvig døbte Harald Blåtand i Helligbækken ved Poppostenen 
 Tai Zu bliver kejser af Kina og grundlagde hermed Song-dynastiet.

Født

Dødsfald

Eksterne henvisninger 

60
985

Konge i Danmark: Harald Blåtand 958/64-985 og Toke Gormsen 985-986

Se også 985 (tal)

Begivenheder 
 Erik den Røde udvandrer med 14 skibe til Grønland
 Bjarke Herlufsøn opdager Amerika, det vil sige Markland (Newfoundland), Vinland (Labrador), Bjørneø og Helluland (Baffin Island).

Født

Dødsfald 
 Harald Blåtand

Eksterne henvisninger 

85
Hammerfest

Hammerfest er en norsk by i Troms og Finnmark fylke i Norge, der betegner sig selv som verdens nordligste by. Byen har cirka 9157 indbyggere. Byen har trods beliggenheden langt nord for polarcirklen en isfri havn. Byen ligger på øen Kvaløya med broforbindelse til fastlandet.  Ved komunalreformen i Norge  2020, blev den tidligere selvstændige kommune, Kvalsund, lagt sammen med Hammerfest.

Hovederhvervet er fiskeri og inden for en kortere årrække bliver byen hovedterminal for naturgas fra Snøhvitfeltet (Snehvidefeltet) i Barentshavet. På Melkøya, ud for  Hammerfest, findes et anlæg som behandler og nedkøler gassen.

I 1891 fik Hammerfest, som den første by i hele Norden, elektrisk lys i gaderne. 
I 1974 åbnede Hammerfest Lufthavn.

Kultur
I Hammerfest ligger Gjenreisningsmuseet der fortæller historien om tvangsevakueringen og nedbrændingen af Finnmark og Nord-Troms under 2. verdenskrig.

Personer fra Hammerfest 

 Nils Fredrik Rønnbeck († 1891)
 Ole Olsen († 1927), komponist
 Henrik Lindstrøm († 1939)
 Paal Berg († 1968), politiker, regeringsmedlem
 Knut Hoem († 1987), direktør i Norges Råfisklag, politiker, fiskerminister
 Kåre Kivijärvi, fotograf og billedkunstner († 1991)
 Bjørn Sundquist (1948–), skuespiller
 Alf R. Jacobsen (1950–), journalist og forfatter
 Sissel Rønbeck (1950–), politiker, regeringsmedlem
 Bodil Niska (1954–), musiker, født i Vadsø, voksede op i Hammerfest
 Steinar Albrigtsen (1957–), musiker, sanger, gitarist
 Geir Håkonsund (1983–), redaktør og journalist

Eksterne henvisninger 

 Hammerfest Kommune Hammerfest Kommune officiel side
 Hammerfest turist  Hammerfest turistguide
Hammerfest på snl.no

Kommuner i Troms og Finnmark
Byer i Norge
Millimeter

Millimeter (SI-symbol mm) er en måleenhed til måling af længde i metersystemet, der er det samme som en tusindedel meter, der er SI enheden for længde.

En millimeter svarer til 1.000 mikrometer og 1.000.000 nanometer. Der går 25,4 mm på en tomme.

1 mm3 (en kubikmillimeter) er det samme som én mikroliter.

Indenfor meteorologi er en millimeter en måleenhed for nedbør, defineret som 1 liter pr. m²

Se også

Noter 

Længdeenheder
Milli-

Milli (af latin mille "tusind") er et SI-præfiks der angiver at den nævnte enhed skal deles med 1000. Milli angives ved symbolet lille "m", mens præfikset mega- angives med stort "M".

SI-præfikser

simple:Milli-
Franz Ferdinand

Franz Ferdinand (18. december 1863 i Graz – 28. juni 1914 i Sarajevo) var en østrigsk ærkehertug, der fra 1896 til sin død i 1914 var tronfølger i Østrig-Ungarn.

Han var søn af ærkehertug Karl Ludvig af Østrig kejser Franz Josephs nevø. Han blev tronfølger i 1896, efter at kejser Franz Josephs søn, kronprins Rudolf, havde begået selvmord.

Franz Ferdinand blev gift 1. juli 1900 med den bøhmiske grevinde Sophie Chotek, senere hertuginde von Hohenberg, men fordi hun ikke var fin nok efter huset Habsburgs regler, blev ægteskabet kun tilladt af familien efter enighed om at bruden ikke ville få kongelig status, og at deres barn ikke ville have krav på tronen. Kejseren deltog ikke i brylluppet.

Drabet på ærkehertugen og hans kone den 28. juni 1914 i Sarajevo af den serbiske nationalist Gavrilo Princip var medvirkende til udbruddet af den 1. Verdenskrig.

Franz Ferdinand var en yderst passioneret jæger og nedlagde i løbet af sit liv 274.889 stykker vildt.. Disse er alle udstillet på forskellige måder, de fleste som trofæer, men blandt andet også i yderst specielle lysekroner og andre ting i hans hjem, Konopiště. For at skyde disse dyr var han på talrige jagtrejser.

Kilder

Eksterne henvisninger 

Personer i Europas historie
Personer dræbt i attentat
Huset Habsburg-Lothringen
Ærkehertuger af Østrig
Østrig-ungarere i 1. verdenskrig
Østrigere i 1800-tallet
Østrigere i 1900-tallet
Storkors af Dannebrog
Personer fra Graz
Tronfølgere som aldrig tiltrådte
Samkonge

Samkonge eller medkonge er en konge, som må dele kongeværdigheden med en anden konge. Eksempler på dette er brødrene Harald og Reginfred, der regerede som samkonger fra 812 til 813, eller Harald Blåtand, der var regent og samkonge i adskillige år af faderens Gorm den Gamles alderdom (ifølge flere krøniker).

Det var måske almindeligt i vikingetiden, at Norge og Sverige var opdelt mellem flere samkonger. Men også en bornholmsk konge kan have været samkonge med den danske konge.

Da Danmark var et valgkongedømme, var det vigtigt for en del konger at få en søn valgt som medkonge, således at sønnens krav på tronen allerede blev etableret i faderens levetid.

Vikingetidens kultur
Danmark i middelalderen
Sverige i middelalderen
Norge i middelalderen
Kanhavekanalen

Kanhavekanalen var en gravet kanal, der i germansk jernalder blev anlagt på tværs af den smalle landtange der forbinder nordøen og sydøen på Samsø på langtangens (og øens) smalleste sted fra Mårup Vig i vest til Stavns Fjord i øst. Kanalen, der er ca. 500 meter lang og 11 meter bred, er et fremragende stykke ingeniørarbejde, og kanalen kunne besejles af fartøjer med op til ca. 1 meters dybgang. 

Brinkerne var i dele af kanalen beklædt med et bolværk af to til fire vandrette træplanker, der er dendrokronologisk dateret til år 726.

Projekt Danmarks Oldtid i Landskabet satte i 2016 en cortenståls-model af Ladbyskibet til kaj i den gamle kanal, sammen med en rekonstruktion af kanalens bolværk så man kan forestille sig, hvordan den militære flådehavn så ud, da man benyttede den menneskeskabte kanal for over 1000 år siden.

Funktion og udgravninger i nutiden 
Man formoder, at den har været en del af Vikingetidens omfattende forsvarssystemer og har formentligt stået i forbindelse med en naturhavn i Stavns Fjord. En flådestyrke placeret i den velbeskyttede Stavns Fjord har med udkig fra Hjortholm eller Vorbjerg kunnet kontrollere den nord-sydgående sejlads langs den jyske østkyst og sejladsen mellem Jylland (nord og midt) i vest og Sjælland og Skåne i øst. Undersøgelser foretaget af forskere ved Moesgård Museum, tyder på, at kanalen skal ses som et led i en flådebase i Stavns Fjord eventuelt som bidrag til søforsvaret af vikingetidens vigtigste danske by, Århus.

Kanhavekanalen blev første gang undersøgt i 1960 hvor en udgravningsgrøft viste, at kanalen var fra vikingetiden. 1977 blev et nyt tværsnit i kanalen udgravet, og i 1979 daterede man, på baggrund af det meget velbevarede træ fra bolværket som flankerede kanalen, til at være opført i år 726. Bolværket med ca. 4 svære planker på indtil 4 m længde var fastgjort med træpløkker til den bagvedliggende undergrund. Kanalen er i nutiden på grund af tilsanding og landhævning tørlagt. Kanalens vandybde for ca. 1.300 år har formodentlig været lidt under 1 meter. Det lavtliggende område omkring Stavns Fjord var i stenalderen dækket af vand, men i vikingetiden var landhævningen sandsynligvis så fremskredet, at man var nødt til at etablere kanalen. Det opgravede sand blev anbragt på området langs kanalens sider. I ca. en meters afstand fra kanalen sider blev der anlagt lave tørvevolde som sandsynligvis blev brugt til en gang- eller træksti langs kanalens sider.

Se også 
 Dannevirke
 Helgenæs
 Trelleborge
 Århus

Referencer

Eksterne henvisninger og kilder 
 Kanhavekanalen over Samsø  – flere oplysninger og mange billeder
 Kanhave - kanal 

Skandinavisk jernalder
Kanaler i Danmark
Fredede arealer i Danmark
Bygninger, konstruktioner og anlæg på Samsø
Margueritruten
726



Begivenheder 
 Kanhavekanalen er dateret til dette år
Der graves en kanal næsten igennem Samsø. Der kæmpes hårdt om øen og kanalen ødelægges. Det er nok ved den lejlighed at Angantyr dør. Da sagnene fortæller at han og hans brødre dør på Samsø.

Født

Dødsfald 
 Angantyr og hans brødre dør i kamp på Samsø

Eksterne henvisninger 

26
727

Se også Boeing 727, passagerfly

Begivenheder

Født

Dødsfald

Eksterne henvisninger 

27
Michael Drewsen

Michael Drewsen (født 15. oktober 1804 på Strandmøllen, død 26. februar 1874 i København) var papirfabrikant og politiker og er mest kendt som Silkeborgs moderne grundlægger. Han var søn af Johan Christian Drewsen. 

Han blev tidligt sin fars medhjælper ved driften af Strandmøllen ved Mølleåen i Nordsjælland. Han overtog den i 1844 sammen med sin bror Christian. Den 20. november 1830 blev Michael Drewsen gift i København med Johanne Amalie Kümmel (5. august 1808 – 28. juli 1863), datter af hyrekusk Kümmel.

I 1844 anlagde han i en fjern og uopdyrket egn Silkeborg Papirfabrik, og det første ark papir forarbejdedes i januar 1845. Fabrikkens anlæg faldt sammen med regeringens bestræbelser for her at grunde en handelsplads, og han blev hurtig en betydende personlighed.

Fra januar 1865 blev han eneejer af papirfabrikken, som han drev under firmaet M. Drewsen & Søn, men allerede i 1869 solgte han den og købte flere svenske godser, selv om han blev boende i Silkeborg. 1848 valgtes han fra sin nye jyske hjemstavn til medlem af Den grundlovgivende rigsforsamling og var senere flere gange rigsdagsmand: Han valgtes til Folketinget i 1849 og 1854 og til Landstinget i 1855, men det sidste valg modtog han ikke. Som udpræget frisindet stod han i en tid det nationalliberale parti nærmest, hvad han viste, da han i 1854 kæmpede ivrigt mod det Ørstedske ministerium.

Han stod i 1854 i spidsen for afholdelsen af en Grundlovsfest på Himmelbjerget, en fest, der fik mange efterfølgere. Han var også virksom for tilvejebringelsen af den store jyske adressedeputation, der i september samme år nægtedes adgang til kongen, men som hædredes af Københavns borgere ved en fest i Casino. Drewsen var for øvrigt vel set af Frederik 7., der besøgte ham i Silkeborg. 1845 havde han fået Fortjenstmedaljen i guld, og i 1855 blev han Kommandør af Dannebrog. Han døde 26. februar 1874 i København.

Michael Drewsen var blandt H.C. Andersens venner. Det meste af sommeren 1853 tilbragte digteren hos Drewsen i Silkeborg, og indtryk herfra indgik i eventyret Ib og lille Christine (1855).

Kilder 
 
 Frederik Barfod, Dansk Rigsdagskalender.
 Illustreret Tidende, XV, 217 f.

Noter

Eksterne henvisninger

Litteratur 
 Keld Dalsgaard Larsen og Kurt Balle Jensen, Michael Drewsen, 1994.

Fabrikanter fra Danmark
Politikere fra De Nationalliberale
Folketingsmedlemmer i 1840'erne
Folketingsmedlemmer i 1850'erne
Medlemmer af Den Grundlovgivende Rigsforsamling
Modtagere af Fortjenstmedaljen i guld
Kommandører af 1. grad af Dannebrog
Michael
Danskere i 1800-tallet
Personer fra Silkeborg
Artikler fra 1. udgave af Dansk biografisk leksikon
Søtræfningen ved Helgoland

I Søtræfningen ved Helgoland eller Slaget ved Helgoland, 9. maj 1864
mødte en dansk flådestyrke under kommando af Edouard Suenson en østrigsk–preussisk eskadre under den østrigske søhelt Wilhelm Freiherr von Tegetthoff ud for Helgoland. Danskerne havde blokeret farvandene ud for Helgoland for at stoppe preussiske skibe, og det østrigsk-preussiske angreb var et forsøg på at bryde blokaden.

Danskerne vandt en opmuntrende, omend begrænset sejr, da  det østrigske flagskib, fregatten Schwarzenberg, blev  skudt i brand, hvorefter østrigerne trak sig tilbage i ly af Helgolands neutrale 3-mil zone, der var under engelsk kontrol. Ud på natten lykkedes det den østrigsk–preussiske eskadre at flygte til Cuxhaven ved Elbens udmunding. 

Den politiske betydning af slaget var imidlertid mindre, da krigen 3 dage senere sluttede med dansk nederlag.

I slaget deltog to østrigske fregatter, flagskibet Schwartzenberg og fregatten Radetzky, samt 3 preussiske kanonbåde.
På dansk side bestod flåden af to fregatter, Niels Juel og Jylland, samt korvetten Hejmdal. Det var historiens sidste søslag af betydning udkæmpet mellem træskibe og det sidste danske med træskibe overhovedet.

Flåderne 
Danmark under kaptajn Edouard Suenson
 Niels Juel 42-kanoner fregat med en besætning på 422
 Jylland, 44-kanoner fregat med en besætning på 437
 Hejmdal 16-kanoner korvet med en besætning på 260

Østrig under kaptajn Wilhelm Freiherr von Tegetthoff
 Schwarzenberg, 51-kanoner fregat med en besætning på 498
 Radetzky 37-kanoner fregat med en besætning på 372

Preussen
 Preussischer Adler, 4-kanoner kanonbåd med en besætning på 110
 Blitz, 3-kanoner 350-tons kanonbåd med en besætning på 66
 Basilisk, 3-kanoner 350-tons kanonbåd med en besætning på 66

Galleri

Se også 
 2. Slesvigske Krig

Kilder/henvisninger 
 www.navalhistory.dk
 http://www.milhist.dk/leksikon/helgoland.htm

Noter

Litteratur 
 
 

Helgoland
Helgoland
Begivenheder i 1864
Helgoland
Dieter Althaus

Dieter Althaus (født i Heilbad Heiligenstadt, Thüringen 29. juni 1958) er en tysk politiker (CDU). 

Althaus var lærer i fysik og matematik på den Polytekniske Fagskole i Geismar, Thüringen, mellem 1983 og 1989, hvor han blev viceinspektør i 1987. 

Siden 1985 har Althaus været medlem af CDU. I 2000 blev han formand for CDU i Thüringen. Siden 1990 var han et medlem af det thüringske parlament (Landtag). I 1992 blev han medlem af Bernhard Vogels kabinet da han blev thüringsk kultur- og undervisningsminister.

Den 5. juni 2003 blev han valgt som Thüringens ministerpræsident og efterfulgte Bernhard Vogel, som havde trukket sig tilbage grundet sin høje alder.

Den 1. januar 2009 meddeltes det, at Dieter Althaus var blevet alvorligt kvæstet i en skiulykke i Østrig, som også kostede en kvindelig skiløber livet. En redningshelikopter fløj Althaus til et sygehus i Pongau ved Salzburg.

Althaus trak sig tilbage efter landtagsvalget i efteråret 2009, da partiet havde mistet sit absolutte flertal i landdagen, og Christine Lieberknecht blev Thüringens nye og første kvindelige ministerpræsident. Nu er han manager og lobbyist hos Magna International.

Eksterne henvisninger 

 Hjemmeside

Fodnoter 

Ministerpræsidenter fra Tyskland
Politikere fra CDU
Personer fra Thüringen